
ด้วย คณะกรรมการการเลือกตั้ง (กกต.) ได้กำหนดให้มีการเลือกตั้งสมาชิกสภาองค์การบริหารส่วนตำบลและนายกองค์การบริหารตำบลที่ครบวาระในวันที่ 27 พฤศจิกายน 2568 และองค์การบริหารตำบลบ้านจันทร์ จึงมีความจำเป็นที่จะต้องดำเนินการจัดให้มีการเลือกตั้งสมาชิกสภาองค์การบริหารส่วนตำบลแม่ก๊า และนายกองค์การบริหารตำบลแม่ก๊า ภายใน 45 วัน นับแต่วันที่คณะกรรมการการเลือกตั้งประกาศกำหนดให้มีการเลือกตั้ง อันเป็นวันที่สมาชิกสภาท้องถิ่นหรือผู้บริหารท้องถิ่นพ้นตำแหน่ง เพราะเหตุจากครบวาระ ตามมาตรา 11 แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 โดยจัดให้มีการเลือกตั้งในวันที่ 11 มกราคม 2569

1. มีสัญชาติไทยโดยการเกิด
2. ผู้สมัครรับเลือกตั้ง
- สมาชิก อบต. ต้องมีอายุไม่ต่ำกว่า 25 ปี นับถึงวันเลือกตั้ง
- นายก อบต. ต้องมีอายุไม่ต่ำกว่า 35 ปี นับถึงวันเลือกตั้ง
3. มีชื่ออยู่ในทะเบียนบ้านในเขตองค์การบริหารส่วนตำบลแม่ก๊า   เป็นเวลาติดต่อกันไม่น้อยกว่า 1 ปีนับถึงวันสมัครรับเลือกตั้ง
4. ผู้สมัครรับเลือกตั้ง
- สมาชิก อบต. ไม่ได้กำหนดวุฒิการศึกษา
- นายก อบต. สำเร็จการศึกษาไม่ต่ำกว่ามัธยมศึกษาตอนปลาย หรือเทียบเท่า หรือเคยเป็นสมาชิกสภาท้องถิ่น สมาชิกรัฐสภา

1. บัตรประจำตัวประชาชน แต่ถ้าผู้สมัครรับเลือกตั้งเป็นบุคคลซึ่งไม่ต้องมีบัตรประจำตัวประชาชนตามกฎหมาย ให้ใช้บัตรประจำตัวหรือหลักฐานอื่นใดของทางราชการที่มีรูปถ่าย และมีหมายเลขประจำตัวประชาชนสามารถแสดงตนได้ พร้อมสำเนา จำนวน 1 ฉบับ
2. สำเนาทะเบียนบ้านฉบับเจ้าบ้าน พร้อมสำเนา จำนวน 1 ฉบับ
3. ใบรับรองแพทย์ (ออกให้ไม่เกิน 1 เดือนนับแต่วันตรวจร่างกาย และต้องเป็นฉบับจริงเท่านั้น)
4. รูปถ่ายหน้าตรงไม่สวมหมวก หรือรูปภาพที่พิมพ์ชัดเจนเหมือนรูปถ่ายของตนเอง ขนาดกว้างประมาณ 8.5 เซนติเมตร ยาวประมาณ 13.5 เซนติเมตร
(ส.อบต. จำนวน 12 ใบ - นายก อบต. จำนวน 42 ใบ)
5. หลักฐานการศึกษา สำเร็จการศึกษาไม่ต่ำกว่ามัธยมศึกษาตอนปลายหรือเทียบเท่า หรือหลักฐานแสดงว่าเคยเป็น สมาชิกสภาท้องถิ่น ผู้บริหารท้องถิ่น หรือสมาชิกรัฐสภา พร้อมสำเนา จำนวน 1 ฉบับ (เฉพาะการสมัคร นายก อบต.)
6. หลักฐานแสดงการเสียภาษีเงินได้บุคคลธรรมดาเป็นเวลาติดต่อกัน 3 ปี นับถึงปีที่ สมัครรับเลือกตั้งของผู้สมัคร เว้นแต่เป็นผู้ไม่ได้เสียภาษีเงินได้ ให้ทำหนังสือยืนยันการไม่ได้เสียภาษีพร้อมทั้งสาเหตุแห่งการไม่ได้เสียภาษี
7. หลักฐานอื่น ๆ ที่จำเป็น เช่น เอกสารใบเปลี่ยนชื่อตัว หรือชื่อสกุล สูติบัตร หลักฐานหรือใบรับรองแสดงการเกิด ถิ่นที่อยู่ พร้อมสำเนา จำนวน 1 ฉบับ เป็นต้น
8. ค่าธรรมเนียมการสมัคร : ส.อบต. 1,000 บาท - นายก อบต. 2,500 บาท

ระยะเวลาสมัครรับเลือกตั้ง ตั้งแต่วันที่ 1  เดือน ธันวาคม พ.ศ. ๒๕68 ถึงวันที่ 5 เดือน ธันวาคม พ.ศ. ๒๕68 เวลา ๐๘.๓๐ น. ถึงเวลา ๑๖.๓๐ น. ไม่เว้นวันหยุดราชการ
สถานที่รับสมัคร ณ ที่ทำการองค์การบริหารส่วนตำบลแม่ก๊า(อาคารศูนย์การเรียนรู้)

ผู้ใดมีคุณสมบัติและไม่เป็นบุคคลต้องห้ามมิให้ใช้สิทธิในการสมัครรับเลือกตั้งตามที่กฎหมายกำหนด ประสงค์จะสมัครรับเลือกตั้งเป็นนายกองค์การบริหารส่วนตำบลแม่ก๊า ให้ยื่นใบสมัครด้วยตนเองตามวัน เวลา สถานที่ และหลักฐานการรับสมัครตามที่กำหนด
ผู้ที่มีความประสงค์จะสมัครรับเลือกตั้งเป็นนายกองค์การบริหารส่วนตำบลแม่ก๊า และสมาชิกสภาองค์การบริหารส่วนตำบลแม่ก๊า สามารถศึกษาข้อมูลได้จาก พระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ.2562 หรือศึกษารายละเอียดเพิ่มเติมได้ที่ www.ect.go.th แอพพลิเคชั่น Smart Vote หรือสอบถามเพิ่มเติมได้ที่ ศูนย์ประสานงานการเลือกตั้ง อบต.แม่ก๊า โทรศัพท์ 053 484 021

“ ชาวตำบลแม่ก๊า  พร้อมใจไปเลือกตั้ง”
อนึ่ง การสมัครรับเลือกตั้งโดยรู้ว่าตนเองขาดคุณสมบัติหรือมีลักษณะต้องห้ามในการสมัครรับเลือกตั้ง มีโทษตามมาตรา 120 บัญญัติว่า “ผู้ใดลงสมัครรับเลือกตั้งโดยรู้แน่อยู่แล้วว่าตนเป็นผู้ขาดคุณสมบัติหรือมีลักษณะต้องห้ามในการสมัครรับเลือกตั้ง ต้องระวางโทษจำคุก ตั้งแต่ 1 ปี ถึง 10 ปีและปรับตั้งแต่ 20,000 บาท ถึง 200,000 บาท และให้ศาลสั่งเพิกถอนสิทธิเลือกตั้งของผู้นั้นมีกำหนด 20 ปี”

สมัครรับเลือกตั้ง 
นายกองค์การบริหารส่วนตำบลแมก๊า และ
สมาชิกองค์การบริหารส่วนตำบลแม่ก๊า

ศูนย์ประสานงานการเลือกตั้ง
องค์การบริหารส่วนตำบลแม่ก๊า
อำเภอสันป่าตอง จังหวัดเชียงใหม่
การเลือกตั้ง อบต.





คุณสมบัติผู้มีสิทธิสมัครรับเลือกตั้ง


ส.อบต.แม่ก๊า และ นายก อบต.แม่ก๊า





หลักฐานการสมัครรับเลือกตั้ง





การสมัครรับเลือกตั้ง









